Wie ſich mīne hebt dc weis ich wol
Wie ſich mīne hebt dc weis ich wol·
wie ſi ende nimt des weis ich niht·
iſt das ichs inne w̾dē ſol·
wie dem h̾zelieb beſchiht·
ſo bewar mich voꝛ dem beſcheidē got·
dc wen bitter iſt diſen kvmb̾ fúrhte ich ane ſpot·

Swa zwei h̾zelieb gefrúndēt ſich·
vn̄ ir beider minne ein trúwe wirt·
die ſol niemē ſcheidē dvnket mich·
aldie wile vnz ſi der tot v̾birt·
wer dú rede min ich tete alſo·
v̾lure ich minē frúnt ſeht ſo wurde ich niemer mere fro·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse